ΓΡΑΠΤΗ ΕΡΩΤΗΣΗ E-2735/01

υποβολή: Erik Meijer (GUE/NGL) προς την Επιτροπή

(5 Οκτωβρίου 2001)

Θέμα: Η έμφραξη των εξόδων κινδύνου στους ουρανοξύστες και ανεπαρκής πληροφόρηση των παρευρισκομένων

1. Γνωρίζει η Επιτροπή ότι, το γεγονός ότι σε πολλές περιπτώσεις οι πυρκαγιές που εκδηλώνονται σε πολυσύχναστα κτίρια, κυρίως στον τομέα της διασκέδασης, προκαλούν πολυάριθμα θύματα οφείλεται στο γεγονός ότι οι έξοδοι κινδύνου στις οποίες οδηγούν οι πινακίδες που έχουν τοποθετηθεί σύμφωνα με τιςποδείξεις των πυροσβεστικώνπηρεσιών είναι κλειστές, επειδή πολλές φορές χρειάζεται να εμποδιστεί η είσοδος ανεπιθύμητων ατόμων ή χρησιμοποιούνται οι έξοδοι αυτές ως χώρος αποθήκευσης·

2. Στα ψηλά κτίρια που στεγάζουν γραφεία ή ξενοδοχεία, συμβαίνει συχνά οι πόρτες που οδηγούν στις επισημαινόμενες εξόδους κινδύνου να είναι κλειστές με κλειδί (και τα κλειδιά να μην βρίσκονται επί τόπου), με αποτέλεσμα να μπορούν να χρησιμοποιηθούν μόνο οι ανελκυστήρες. Ποια είναι η άποψη της Επιτροπής ως προς την κατάσταση αυτή·

3. Όσοι καταγγέλλουν την κατάσταση που περιγράφεται στο σημείο 2 λαμβάνουν συχνά ως καθησυχαστική απάντηση την επιβεβαίωση ότι οι έξοδοι κινδύνου έχουν κλειστεί κατόπιν συμφωνίας με τις τοπικές πυροσβεστικέςπηρεσίες και ότι οι πόρτες αυτές ανοίγουν αυτομάτως σε περίπτωση κινδύνου. Αληθεύει η επιβεβαίωση αυτή·

4. Μπορεί να αναφέρει η Επιτροπή εάν αυτό το αυτόματο άνοιγμα των θυρών που αναφέρεται στο σημείο 3 είναι δυνατό επίσης και σε περίπτωση που διακοπεί ο εφοδιασμός σε ενέργεια και ως εκ τούτου η επικοινωνία με τους ενεχόμενους ορόφους,

5. Με ποιον τρόπο μπορούν οι χρήστες, που είναι και τα δυνάμει θύματα, να ελέγξουν οι ίδιοι εάν σε περίπτωση κινδύνου οι κλειδαριές ανοίγουν όντως ή εάν ελλείψει εξόδων κινδύνου κινδυνεύουν να καούν ζωντανοί·

6. Μπορεί να αναφέρει η Επιτροπή εάν διαφέρει από το ένα κράτος μέλος στο άλλο το μέτρο στο οποίο τα κράτη μέλη της Ευρωπαϊκής Ένωσης μεριμνούν για την προστασία κατά της πυρκαγιάς και την προσπελασιμότητα των εξόδων κινδύνου· Ποιες είναι ενδεχομένως οι διαφορές αυτές·

7. Κατά την άποψη της Επιτροπής, ποιες βελτιώσεις θα πρέπει να επέλθουν στα κράτη μέλη της Ευρωπαϊκής Ένωσης όσον αφορά τις εξόδους κινδύνου· Ποια θα μπορούσε να είναι η συμβολή της Επιτροπής προς την κατεύθυνση αυτή·

Απάντηση του κ. Byrne εξ ονόματος της Επιτροπής

(3 Δεκεμβρίου 2001)

Το ερώτημα κατά πόσον μπορούν να χρησιμοποιηθούν οι έξοδοι κινδύνου σε πολυσύχναστα κτίρια, στο οποίο αναφέρεται ο αξιότιμος βουλευτής, αφορά πολυάριθμες (ενδεχομένως δεκάδες χιλιάδες, ίσως και εκατοντάδες χιλιάδες) πολύ διαφορετικές εγκαταστάσεις στην Κοινότητα.

Σχετικές κοινοτικές διατάξεις δενπάρχουν. Ο έλεγχος της εφαρμογής των μέτρων που λαμβάνονται σε εθνικό ή τοπικό επίπεδο ανήκει πλήρως στην αρμοδιότητα των κρατών μελών και των οικείων αρχών και οργάνων τους στις διάφορες βαθμίδες. Συνεπώς, η Επιτροπή δεν διαθέτει τις αιτηθείσες πληροφορίες και, γενικά, δεν έχει πρόσβαση σε αυτές τις πληροφορίες.

Όσον αφορά ειδικώς την πυρασφάλεια στα ξενοδοχεία, το Συμβούλιο εξέδωσε το 1985 σύσταση η οποία καθορίζει ορισμένες κατευθυντήριες γραμμές. Πρόσφατα, η Επιτροπήπέβαλε έκθεση στο Συμβούλιο και στο Κοινοβούλιο για την εφαρμογή αυτής της σύστασης(1). Η έκθεση περιλαμβάνει σύνθεση όλων των σχετικών πληροφοριών που έχει στη διάθεσή της η Επιτροπή και εξαγγέλλει ορισμένα μέτρα για τη βελτίωση της πυρασφάλειας στα ξενοδοχεία. Ο αξιότιμος βουλευτής παρακαλείται να ανατρέξει στην εν λόγω έκθεση.

(1) Έκθεση της Επιτροπής για την εφαρμογή της σύστασης του Συμβουλίου της 22ας Δεκεμβρίου 1986 που αφορά την πυρασφάλεια στοπάρχοντα ξενοδοχεία (86/666/ΕΟΚ) — COM(2001)348 τελικό.